**Мапа приступачности објеката јавне намене**

Министарство грађевинарства, саобраћаја и инфраструктуре прикључио се иницијативи коју је покренуо Заштитник грађана у сарадњи са Удружењем за ревизију приступачности, која има за циљ унапређење права особа са инвалидитетом и других рањивих група путем креирања интерактивне Мапе приступачности објеката јавне намене.

Овај пројекат урађен је са намером ефикаснијег остваривања права свих рањивих група грађана, кроз сагледавање и унапређивање ситуације везане за један од основних предуслова за остваривање гарантованих права - приступачно окружење. Мапа садржи информације о приступачним објектима у општинама и градовима Србије, као и сервисима подршке за све грађане, а нарочито особе са инвалидитетом, којима су те услуге потребне. Подаци који се налазе у Мапи прикупљени су уз помоћ грађана, организација цивилног друштва, јединица локалне самоуправе, државних органа и других органа јавне власти.

С тим у вези, а у циљу лакшег и бржег информисања грађана о приступачности објеката јавне намене, као и ефикаснијег остваривања њихових права, поставили смо Мапу приступачности на нашу интернет презентацију, којој можете приступити на линку: <http://mapapristupacnosti.rs/>